Weelderig | South Africa
LOCAL TIME: 09:54 pm | Thursday, 21 November
Where am I? ShowMe™ » Lifestyle > Fashion > Weelderig
Rooi Rose Tydskrif Julie 2015
Ons bied jou gehalte artikels…
ShowMe™ en rooi rose, die tydskrif vir vandag se Afrikaanse vrou, bring vir jou van díe tydskrif se top-gehalte artikels reg hier, op ons webtuiste.
Sterk, doeltreffende, toeganklike styl wat oral aanklank vind, en ‘n vars, nuwe benadering wat dikwels nageboots word.
Bly altyd relevant en offer egte waarde vir geld
Stel die standaard vir skoonheid, in-die-kol mode, kos vir huis en onthaal, en dekorplanne wat werk.
rooi rose – stylvol, sinvol, propvol.
Posted in Fashion | Lifestyle | Publications | rooi rose
Teks: Susra Matthee. Artikel uit die Julie 2015 uitgawe van rooi rose Tydskrif.
Die vyf vroue werk by van die luukser handelsmerke as ‘n ontwerper, aankoper of bestuurder. Hulle kies hul gunstelingstukke vir die winter.
Jane Grimme, Trenery
Jane Grimme, vrouedragontweper vir Trenery
Die trui van Italiaanse wol het ‘n moderne vorm wat die draer se silhoeet verleng – ideaal vir die laag-op-laag voorkoms.
Die ikoniese wolbaadjie is veelsydig. Kasjmier en Italiaanse materiaal bied alledaagse luuksheid.
Die sagte pienk trui, een van die seisoen se gunstelingkleure, is van merinowol en kasjmier gemaak – gemak en ‘n tikkie weelde in een.
Die etniese tendens is nou groot en Trenery interpreteer dit op ‘n gemaklike, gesofistikeerde wyse. Dra die veelsydige rok saam met knielengte stewels, of met hofskoene en ‘n baadjie vir ‘n aandvoorkoms.
Die dramatiese oorgroottrui is ‘n moet hê stuk vir die winter. Die kabels maak ‘n stylvolle stelling en die Italiaanse wol bied luuksheid.
Nicola van Niekerk, Spitz
Nicola van Niekerk, Tosoni-aankoper by Spitz
Kuitlengte stewels is die winter ‘n gunsteling en hoort in elke vrou se kas. Die styl vervang die meer tradisionele Chelsea-enkelstewel en lyk varser en meer modern.
Kies die begeerlike kniestewel bo die tradisionele perdrystewel. Alle oë sal op jou wees in hierdie verleidelike stewels.
Enkelstewels met bonkige veters is hoog mode, en met ‘n rits en gespe is die stewel foutvry.
Kies vanjaar vir jou spoggerige leertekkies. Tekkies is die seisoen nie net vir oefen nie, maar met skoene soos dié maak jy ook ‘n modestelling.
Die elegante stewel is deur die jare sestig geinspireer. Danksy die supersagte sweedsleer is die skoene gemaklik en stylvol.
Vicky Geralis, MaxMara
Vicky Geralis, Aankoop- en bemarkings- bestuurder van MaxMara
Noupassende baadjies in al hul style is die seisoen gewild. Die leerbaadjie is nie net prettig nie, maar kan ‘n uitrusting deftiger en modieuser laat lyk.
Kasjmir – of woljas
Die jas is MaxMara se pasaangeër vir die winter en is beskikbaar in wol of kasjmier, en in neutrale kleure sowel as skakerings van pienk en pers. Vir ‘n gestruktureerde voorkoms word die jas met ‘n gordel afgerond.
Die rok het ‘n informele en sagte voorkoms maar is tog gestruktureerd en gesofistikeerd. Bedrukte rokke is die winter baie gewild.
Denim in al sy glorie! Die snit is gesofistikeerd en modern.
In die modewereld is dit vanjaar noodsaaklik om ‘n trui in jou kas te hê – van fyn gebreide truie tot bonkige kabels is nuus. Dra die truie saam met jou jeans of onder jou winter jas.
Nitsa Comninos-Rose, Tiger of Sweden
Nitsa Comninos- Rose, Bestuurder Direkteur en Aankoper van Tiger of Sweden
Die noupassende wol-en-alpakka-jas is sag, gemaklik en stylvol.
‘n Vars en moderne ontwerp. Die rok het ‘n speelse maar sensuele gevoel danksy die oop rug en splete. Die maksi is die seisoen warm nuus.
Die leerafwerkings van die sportiewe broek omvorm ‘n alledaagse stuk in iets deftigs en gesofistikeerd. Dra die broek met ‘n baadjie en hofskoene werk toe, of vir ‘n meer gemaklike voorkoms saam met ‘n paar modieuse tekkies.
‘n Veelsydige en moderne baadjie. Dra die baadjie oor ‘n T-hemp by ‘n stywe noupypbroek, of selfs met ‘n rok vir ‘n meer moderne voorkoms. Die leerafwerkings gee ekstra swier.
Hierdie moderne tekkiestylstewel is met kwiltwerk en ‘n rits versier.
Sheila Anne Johnston, Cartier
Sheila Anne Johnston, Handelsmerk-Bestuurder by Cartier
Die Amulette de Cartier-juweliersware het ook emosionele trefkrag. Die slotmotief in die ontwerp skep ‘n bietjie misterie – dis kompleet asof daar ‘n verskuilde boodskap in die stuk is.
Die halssnoer het soos die bypassende ring ‘n slotmotief. Die snoer is veelsydig, modern en pas by enige modestyl. Beskikbaar in verskeie stene en in geel- of witgoud.
Die horlosie is elegant en gesofistikeerd met ‘n moderne kinkel, en is die ideale bykomstigheid by klassieke winteruitrustings.
Die pragtige Paris Nouvelle Vague-halssnoer stel die individualistiese, stylvolle vrou in staat om haar kreatiewe kant te wys en hiermee kan sy ‘n eenvoudige aanduitrusting ophelder. Elke diamant is noukeurig binne die perel geplaas.
Die C de Cartier-handsakreeks is vroulik en gesofistikeerd en is in verskeie kleure beskikbaar. Die sak kan oor die skouer of in die hand gedra word.
Die pad na vrede
Die skokbesef van 'n seun se gay-orientasie kan die diepste wroeging by ouers ontketen. Tog loop ditsoms op 'n wonderwork uit...
Wen luukse skoonheids-produkte van R45 720
Jy kan een van die 24 rooi rose-lesers wees wat 'n Nuxe-geskenkpak van R1 905 elk gaan wen...
Wen son- beskeming- en verlsorgprodukte van R45 000
Twintig gelukkige 'rooi rose'-lesers kan elk 'n Coverderm-geskenkpak van R2 250 wen!...
Intekening. Teken in op rooi rose
As jy hierdie artikel geniet het, en graag meer wil lees oor mode, dekor, skoonheid en styl, hoekom teken jy nie in op hierdie wonderlike tydskrif nie?
Gee ‘n geskenk intekening aan ‘n vriendin
Aan die uitkyk vir ‘n geskenk vir iemand wat dol is oor die nuutste styl wenke en onthaal idees? Laat hulle hierdie uitstekende tydskrif van jou ontvang elke maand.
Jongste uitgawe van rooi rose
Sien wat in die nuutste opwindende uitgawe van rooi rose is.
ShowMe more articles from rooi rose